**Tájékoztató hivatásos gondnoki képzésről**

A Komárom-Esztergom Megyei Kormányhivatal Hatósági Főosztály Szociális és Gyámügyi Osztálya kellő létszámú jelentkező esetén a hivatásos gondnoki feladatot ellátó személyek képesítési előírásairól szóló 25/2003. (V. 13.) ESzCsM rendeletben meghatározottak szerint hivatásos gondnoki képzést tart.

A jogszabály alapján hivatásos gondnokká csak olyan nagykorú, cselekvőképes, büntetlen előéletű személy nevezhető ki, aki legalább középfokú iskolai végzettséggel rendelkezik, és a hivatásos gondnoki képzésen eredményesen részt vett.

A képzés időtartama 28 óra, mely a vizsga 1 órás időtartamát is magában foglalja.

**A képzés tervezett ideje: 2018. november 5.-2018. november 8.**

**A vizsga tervezett időpontja: 2018. november 15.**

A képzés és a vizsga tervezett helyszíne: 2800 Tatabánya, Bárdos L. u. 2.

A képzés díja: 40.000.-Ft/fő.

A képzésre jelentkezni a mellékelt jelentkezési lap kitöltésével lehet, melyet 2018. október 20. napjáig kérünk megküldeni az alábbi elérhetőségek valamelyikére:

Komárom-Esztergom Megyei Kormányhivatal Hatósági Főosztály Szociális és Gyámügyi Osztály 2800 Tatabánya, Bárdos L. u. 2. vagy gyamugy@komarom.gov.hu.

Az órabeosztás az alábbiak szerint alakul:

|  |  |
| --- | --- |
| Időpont | Előadás témája |
| 2018. november 5. |
| 8.00.-9.00. | Történeti előzmények  |
| 9.00.-12.00. | A pszichiátriai betegek jogai; A pszichiátriai betegellátás rendszere; A szociális gondoskodás rendszere  |
| 12.00.-16.00. | Az értelmi fogyatékosság; Pszichiátriai betegségek szociális összefüggései  |
| 2018. november 6. |
| 8.00.-13.00. | A gondnokság alá helyezés okai, feltételei a hatályos jogszabályban; A gondnok feladatai és felelőssége; A gondnok kirendelése; A személyek joga; A személyhez és szellemi alkotásokhoz fűződő jogok, az önrendelkezési jog az egészségügyi ellátásban  |
| 13.00.-14.00. | A tulajdonjog  |
| 2018. november 7. |
| 8.00.-14.00. | A szerződések joga; Öröklési jog; Bank-és hitelviszonyok; a gazdasági társaságokról szóló szabályozás gondnokoltakat érintő rendelkezései  |
| 2018. november 8. |
| 8.00.-15.00. | Nyilvántartások, iratkezelés, adatvédelem; A hivatásos gondnok gyakorlati teendői  |

***A képzés díjának befizetésével, egyéb gyakorlati tudnivalókkal kapcsolatosan a jelentkezési lapok beérkezését követően adunk tájékoztatást.***

A képzéssel kapcsolatosan érdeklődni a 34/515-185 vagy a 34/515-190 telefonszámon és a gyamugy@komarom.gov.hu e-mail címen lehet.

**Tatabánya, 2018. szeptember 4.**